Avastasin, et mul ei olegi TransMilenio punastest bussidest häid fotosid, ainult need paar, mis siin blogis juba varem ka yles riputanud olen. Aga igatahes, TM on bussisysteem, mis idee järgi peaks pealinnas asendama metrood. Bussidesse saab vaid spetsiaalsetest peatustest:          Kui TM pilet maksab 1500 peessot (ca 7,5 EEK), siis colectivode pilet on enamasti 1100-1200 peessot (5,5-6 EEK). Väidetavalt ei tohiks l6viosa neist yldse mööda BTA tänavaid ringi vurada, kuna nad ei vasta keskkonna n6uetele. Aga ju siis ei ole linnavalitsuse käed piisavalt pikad, et sellise triviaalse probleemiga, nagu tossavad bussid, tegeleda.  Peab ka mainima, et colectivode juhid on parajalt napakad. Tavalistel päevadel ja eriti tipptunnil nad ei saa gaasi eriti vajutada, kuna liiklusvoog on aeglane. 6htusel ajal ja nädalavahetusteti, kui liiklus on h6redam, vajutavad nad aga gaasi nii, kuidas torust tuleb. Sestap tekib kohati tunne, et yhes tykis see colectivo kyll sihtkohta ei j6ua...  Ka colectivode kohta liigub veid kohalikku folkloori. Nt ei soovitata bussi tagumisele istmele istuda, kuna seal v6ib k6rvalistuja sulle noa/relva ribidesse torgata ja sind vaikselt röövida. Samuti olen kuulnud lugusid, kuidas lahtise akna all istuv ja mobiiliga rääkiv colectivo reisija on oma telefonist ilma jäänud, kuna valgusfoori taga seistes on teisest bussist pätt lihtsalt käe välja sirutanud ja telefoni endale napsanud...    Asi, mis mind alguses nii TM-i kui colectivode puhul hämmastas ja nüüd vaheldumisi närvi ajab ja kurvaks teeb, on yks imelik kohalike yhistranspordi kasutajate käitumismuster. Nimelt - kui akna all istunud inimene on väljunud ja sina tahad sinna asemele istuda, siis vahekäigu pool istuv reisija ei m6tlegi end liigutada. Colectivode pingivahed on enamasti kuratlikult kitsad aga ikka pead ennast teisest inimesest kuidagi mööda nihverdama... kuigi valutum oleks, et see teine inimene ise nt akna poole kobiks. Seda viimast ei juhtu MITTE KUNAGI. Ja ma t6esti ei tea miks. See v6ib tunduda tobe ja m6ttetu tähelepanek, kuid kui buss on täis siis selle vahekäigu pool istuva inimese osav6tmatus ajab vahel ikka närvi küll.